
Narva Linnavalitsuse 29.01.2010.a korralduse nr 136-k

„Narva linna 2010.aasta eelarves ettenähtud 

kulude tegemise piiramine“ muutmine
1. Asjaolud ja menetluse käik

Arvestades Narva linna 2010.aasta eelarve täitmist tulude osas ja linna eelarvesse tulude laekumise prognoosi (sh füüsilise isiku tulumaksu laekumist ning rajatiste ja hoonete müügitulu) piirati Narva Linnavalitsuse 29.01.2010.a otsusega nr 136-k linnaeelarve kassalise teenindamise tagamiseks ning rahavoogude juhtimiseks linnaeelarves põhieelarve (eelarve 2010.a.) arvelt ettenähtud kulude tegemist. 

Vastavalt Narva linna 2010.a eelarve lisale 5 on Narva Linnavalitsuse Linnavara- ja Majandusametil põhieelarve arvelt ettenähtud vahendid munitsipaalobjektide remontideks summas 29 083,8 tuh.krooni. Neid töid teostatakse peale rajatiste ja hoonete müügitulude laekumist. 
Vastavalt Vabariigi Valitsuse 29.12.2009.a. korralduse nr 585 Lisale 3 eraldati sihtotstarbelise eraldisena Narva linnale 1500 tuh.krooni Narva Sõudebaasi renoveerimise kulude katteks tingimusega, et Narva linn finantseerib omalt poolt Sõudebaasi renoveerimist summas 500 tuh.krooni. Rahaliste vahendite eraldamise ja sihtotstarbelise kasutamise kohta sõlmiti Narva linna ja Kultuuriministeeriumi vahel 19.02.2010.a. leping nr 9-569. 
Narva linna 2010.a eelarves on Sõudebaasi renoveerimiseks ettenähtud vahendid summas 500 tuh.krooni linnavara müügist laekuva tulu arvelt (eelarve lisa nr 5).
Narva linna munitsipaalobjektide remondi prioriteetide määramise töörühma 25.05.2010.a nõupidamisel otsustati kasutada põhieelarvest linnavara müügist juba laekunud ja lähiajal laekuvaid rahalisis vahendeid suunata Sõudebaasi renoveerimiseks.

Käesoleval ajal on Narva linna 2010.a eelarves Lisas 5 nimetatud tegevusteks linnavara müügist laekunud 400 tuh.krooni. Lähiajal toimuvate enampakkumistega on oodata rahaliste vahendite täiendavat laekumist.
2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 28.12.2009 määruse „Narva linna 2010.aasta eelarve kinnitamine“ nr 34 punkti 9 alusel on linnavalitsusel õigus piirata linnaeelarves ettenähtud kulude tegemist. 
Vastavalt 28.12.2009 määruse nr.34 punktile 12 Narva linna 2010.a eelarve lisas 5 loetletud munitsipaalobjektide remontide eest tasutakse peale rajatiste ja hoonete müügilt tulu laekumist (vastav lisa on Narva Linnavolikogu 08.04.2010 määrusega nr.13 kinnitatud summas 29 083,8 tuh.krooni). 
3. Otsus
Muuta Narva Linnavalitsuse 29.01.2010.a korralduse nr 136-k punkt 3.1 ja sõnastada see järgmiselt „3.1. Piirata Narva Linnavalitsuse Linnavara- ja Majandusameti 2010.a eelarvet põhieelarve (eelarve 2010.a) arvelt kavandatud kulude tegemist summas 28 683,8 tuh.krooni.“
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

